Publication: Magyar Közlöny
Issue: MK-2011-80 (Year: 2011, Number: 80)
Era: contemporary
Section: visszautasítja. Az Alkotmánybíróság ugyanakkor – hasonlóana 23/1990. (X. 31.) AB határozatához (ABH 1990, 89, 93.) –
Paragraph Index: 460

7. Az Abtv. 21. § (3) bekezdése szerint a jogszabály nemzetközi szerzõdésbe ütközésének vizsgálatát az Országgyûlés, annak állandó bizottsága vagy bármely országgyûlési képviselõ, a köztársasági elnök, a Kormány vagy annak tagja, az Állami Számvevõszék elnöke, a Legfelsõbb Bíróság elnöke és a legfõbb ügyész kezdeményezheti, a 21. § (7) bekezdése szerint az Alkotmánybíróság hivatalból is eljárhat. Az indítványozók egyike sem tartozik ebbe a körbe. Az Alkotmánybíróság a korábbiakban kifejtett érvekre tekintettel nem kíván hivatalból, ex officio eljárni az alkotmánymódosítások nemzetközi szerzõdésbe ütközésének vizsgálata tekintetében, hiszen hatáskörének megléte vagy hiánya ebben az esetben is vita tárgyát képezheti. Az indítványozók ugyanis az Alkotmányt módosító törvény nemzetközi szerzõdésbe ütközését kérték; ez esetben tehát a felülvizsgálat tárgya ugyanúgy az Alkotmány maga lenne, csak a mérce változna: az Alkotmány „alkotmányossága” helyett, az Alkotmány nemzetközi szerzõdésbe ütközését vizsgálná az Alkotmánybíróság. Mindezekretekintettel azAlkotmánybíróságazAlkotmány32/A. §-ának,valamint70/I. § (2) bekezdéséneknemzetközi szerzõdésbe ütközésére vonatkozó indítványokat – az indítványozói jogosultság és saját hatáskörének hiányában – az Ügyrend 29. § b) és c) pontja alapján visszautasította.

Source: https://magyarkozlony.hu/hivatalos-lapok/6168e2996ecaa8600a073d5c20a3ea56fc3bf947/dokumentumok/38cb31e03d83aada29d49395abb3cca1d1b795ed/letoltes